Dxxxanmarks Statistik, Velfærd 31. juli 2012

Indkomster PLT/-

  Akt.nr. 3532000

Til

DISCO-kode 08.

Fra og med 2010 er den anvendte DISCO nomenklatur DISCO-08. Den adskiller sig så meget fra den gamle DISCO nomenklatur DISCOLØN-2004 (DISCO-88), at det ikke giver nogen mening at sammenligne koden for 2010 med koderne fra perioden før. Det er derfor valgt at lægge DISCO-koderne i nye variable (DISCO08\_alle\_INDK, DISCO08\_LOEN\_INDK, DISCO08\_SEL\_INDK). I DISCO-88 blev der skelnet mellem ledere med under 10 ansatte og med mindst 10 ansatte. Denne skelnen foretages ikke fra og med 2010

DISCO-kode for lønmodtagere

Hovedkilden til indkomststatistikkens DISCO-kode for lønmodtagere er lønstatistikken og e-indkomstregisteret

Skiftet til ny DISCO-nomenklatur har bevirket, at mange DISCO- koder i e-indkomst ikke har kunnet identificeres entydigt som værende fra den nye eller den gamle nomenklatur.

DISCO-koder fra e-indkomstregisteret er derfor valgt, hvis:

* Den 6 cifrede kode alene eksisterer i 2008 nomenklaturen
* Den 6 cifrede kode har samme betydning i 2008 og i 2004 nomenklaturen
* Den 6 cifrede kode eksisterer kun i 2004 nomenklaturen, og kan entydigt konverteres til en 2008 nomenklatur.

I en del tilfælde er der ingen DISCO-kode fra e-indkomst/lønstatistikken. Det kan skyldes manglende indberetning eller, at virksomheden er privat og har under 10 ansatte (er ikke indberetningspligtig). For disse personer sættes DISCO-koden ud fra:

* kombination af afsluttede uddannelser(højst fuldførte) og branchekoder, eller
* igangværende uddannelser eller
* a-kasse.

I 2009 var opgørelsen af branchekoden på arbejdsstedet forsinket. Derfor blev der kun sat branchekoder ud fra ”kombination af en række afsluttede uddannelser og branchekoder” for virksomheder med under 10 ansatte- her valgtes virksomhedsbranchen (det er de færreste små virksomheder, som har flere arbejdssteder).

DISCO-kode for lønmodtagere 2011, ændringer

Fra 2011 er imputeringerne ud fra uddannelser revideret. Imputeringerne ud fra igangværende uddannelse sættes nu i kombination med branchekoden ligesom for afsluttet uddannelse. Revideringerne giver følgende ændringer i kilde til DISCO:

Antal personer med DISCO-kode ud fra:

* Afsluttet uddannelse +(branche) + 50.000
* Igangværende uddannelse +(branche) -3.000
* A-kassemedlemsskab -26.000
* Lønmodtagere uden kode -21.000

DISCO ud fra A-kassemedlemsskab reduceres da der er stigning i DISCO-kode ud fra afsluttet uddannelse (DISCO-kode ud fra A-kasse sættes kun, hvis der har kunnet kan findes en DISCO-kode ud fra en anden kilde).

DISCO-kode for selvstændige

DISCO-08 koden for selvstændigt erhvervsdrivende sættes ligesom den gamle DISCO-kode ud fra virksomhedens branche. I den gamle kode blev der skelnet mellem virksomhedsejere med 0 til 4 ansatte, 5-9 ansatte og mindst 10 ansatte. I den nye DISCO-08 er der følgende generelle skelnen:

* 0-4 ansatte, virksomhedsejeren antages mest at arbejde med i virksomhedens almindelige drift (ledelsesarbejdet udgør den mindste del)
* Mindst 5 ansatte, virksomhedsejeren klassificeres som leder ledelsesarbejdet udgør den største del)
* Medarbejdende ægtefælle er først og fremmest kontormedarbejder i virksomheden

Der skelnes ikke mellem selvstændige med 5-9 og mindst 10 ansatte.

DISCOTYP

Problemerne med DISCO-koderne fra e-indkomstregisteret bevirker, at antal DISCO-koder for lønmodtagere sat ud fra e-indkomstregisteret (DISCOTYP=10) falder fra 900.000 i 2009 statistikken til 800.000 i 2010 statistikken. Antal DISCO-koder sat ud fra afsluttet uddannelse og branche-kode (DISCOTYP=9) stiger fra 20.000 til 50.000.